Vi var veldig fornøyd med leiligheten vi leide av Anna, og hadde en fantastisk langhelg i Paris. Leiligheten er veldig koselig, med alt man trenger og balkong i tillegg. Det er også en god seng å sove i, noe som er viktig når man har lange dager.

Leiligheten ligger i et supertrivelig område med mange cafeer og restauranter med mye folk og liv. Allikevel er gaten helt stille, bilfri, og vi likte godt at man kunne sitte ute og ha vinduene åpne uten å bli forstyrret.

Anna har vært veldig behjelpelig fra første kontakt, og svart raskt og fyldig på mail og spørsmål. I tillegg kom hun med grundig forklaring på hvordan man best kunne komme seg fra flyplassen til leiligheten, og forslag til hvor vi kunne spise den kvelden vi kom. Hun hadde lagt fram mange guidebøker og lagt på sengetøy. Hennes venn, Frederic, som møtte oss, kunne hjelpe oss med de spørsmål vi hadde og tegnet kart og kom med forslag.

Alt i alt var vi veldig fornøyd med å leie av Anna, og bor gjerne i leiligheten neste gang vi kommer til Paris!